ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
வருமானவரிப்பிடித்தம் குறித்த கருத்தரங்கம்
வருமானவரி இணை ஆணையரகம், TDS சரகம் -3, சென்னை மற்றும் இந்திய ஏற்றுமதி நிறுவனங்களின் தென்னக அமைப்பும் ) இணைந்து, திருமதி C திரிபுர சுந்தரி, IRS, ஆணையர் , சென்னை மற்றும் திரு M அர்ஜுன் மாணிக் , IRS இணை ஆணையர், சென்னை அவர்களின் அறிவுரையின் அடிப்படையில் வருமானவரிப்பிடித்தம் செய்வது குறித்த கருத்தரங்கை, SPENCER PLAZA, சென்னையில் அமைந்துள்ள FIEO கருத்தரங்க கூடத்தில், 17-08-2023  நடத்தினர்.
இந்த TDS கருத்தரங்கத்தினை FIEO-ன் இணை இயக்குனர் ஜெனரல் திரு K உன்னிகிருஷ்ணன் தலைமை ஏற்று, தமது வரவேற்புரையை வழங்கினார்.
திரு E இளங்கோ, IRS, துணை ஆணையர், சென்னை, வருமானவரி சட்டத்தில் உள்ள TDS /TCS விதிகளில், அண்மையில் செய்யப்பட்ட திருத்தங்கள் குறித்து விரிவாக விளக்கினார். திரு L ராஜாராமன் ITO மற்றும் திரு T V ஸ்ரீதர் ITO, வருமானவரி சட்டத்தில் இடம்பெற்றுள்ள வரிப்பிடித்தம் / வரிவசூல்  குறித்த விதிகளின் சாராம்சத்தையும், அவ்விதிகளை பின்பற்றவில்லை என்றால் அதனால் ஏற்படும் விளைவுகளையும் தெளிவாக விளக்கினார். திருமதி சுபாஷினி கணபதி, CA, வரிப்பிடித்தம் / வரிவசூல் செய்பவர்கள் TRACES தளத்தில், மேற்கொள்ளவேண்டிய நடவடிக்கைகளை எளிய முறையில் விளக்கினார்.
இந்த கருத்தரங்கில், பொறியியல், ஆடைகள் மற்றும் தோல் , மற்றும் ஏனைய துறைகளை சார்ந்த ஏற்றுமதியாளர்கள் / இறக்குமதியாளர்களான 30-க்கும் மேற்பட்ட நபர்கள் நேராகவும் 100-க்கும் மேற்பட்டவர்கள் இணைய வழி முலமாகவும் கலந்து கொண்டு பயன்பெற்றனர்.
செல்வநாயகி , இணை இயக்குனர் , FIEO  நன்றி பாராட்டினார்.
புதிய மற்றும் புதுப்பிக்கத்தக்க எரிசக்தி அமைச்சகம்
2ம் கட்ட பசுமை மின்சக்தி வழித்தடம்- மாநிலங்களுக்கு இடையேயான பகிர்வு அமைப்புக்கு மத்திய அமைச்சரவை ஒப்புதல்
இரண்டாம் கட்ட பசுமை மின்சக்தி வழித்தடம் அமைப்பதில் மாநிலங்களுக்கு இடையேயான பகிர்வு அமைப்புக்கு , பிரதமர் திரு. நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது.
இதன் மூலம் சுமார் 10,750 சுற்று கி.மீ தூரத்துக்கு மின்பகிர்மான வழித்தடம் மற்றும் சுமார் 27,500 மெகா வோல்ட்-ஆம்பியர் அளவுக்கு மின்பரிமாற்ற திறன் கொண்ட துணை மின்நிலையங்கள் அமைக்கப்படும். இத்திட்டம் குஜராத், ஹிமாச்சலப் பிரதேசம் , கர்நாடகா, ராஜஸ்தான், தமிழ்நாடு மற்றும் உத்தரப் பிரதேசம் ஆகிய மாநிலங்கள் இடையே மின்தொகுப்பு ஒருங்கிணைப்புக்கும் மற்றும் சுமார் 20 ஜிகா வாட் புதுப்பிக்கத்தக்க மின்சக்தியை அனுப்பவும் உதவும்.
இத்திட்டம் மொத்தம் ரூ.12,031.33 கோடி மதிப்பில் அமைக்கப்படவுள்ளது மற்றும் இதில் மத்திய நிதி உதவி, திட்ட செலவில் 33 சதவீதமாக அதாவது ரூ.3970.34 கோடியாக இருக்கும். இந்த மின்பகிர்வு அமைப்பு 2021-22ம் ஆண்டு முதல் 2025-26ம் வரை 5 ஆண்டு காலத்தில் அமைக்கப்படும். மத்திய அரசின் நிதியுதவி, மாநிலங்களுக்கு இடையேயான மின்பகிர்வு கட்டணங்களை ஈடுசெய்யவும், மின்சாரத்தை குறைந்த விலையில் வைத்திருக்கவும் உதவும். மத்திய அரசின் உதவியால், நாட்டு மக்களுக்கு குறைந்த கட்டணத்தில் மின்சாரம் கிடைக்கும். இத்திட்டம் 2030ம் ஆண்டுக்குள், 450 ஜிகா வாட் புதுப்பிக்கத்தக்க எரிசக்தி திறன் அமைக்கும் இலக்குக்கு உதவும்.
இத்திட்டம், நாட்டின் நீண்ட கால மின்சக்தி பாதுகாப்புக்கும் மற்றும் கார்பன் வெளியேற்றத்தை குறைப்பதன் மூலம் நிலையான சுற்றுச்சூழல் வளர்ச்சியை மேம்படுத்தவும் உதவும். மேலும், இத்திட்டம் மின்சாரம் மற்றும் இது தொடர்பான துறைகளில் நேரடி மற்றும் மறைமுக வேலைவாய்ப்பை ஏற்படுத்தும்.
முதல்கட்ட பசுமை மின்சக்தி வழித்தட திட்டம் ஆந்திரபிரதேசம், குஜராத், ஹிமாச்சலப் பிரதேசம், கர்நாடகா, மத்தியப் பிரதேசம், மகாராஷ்டிரா, ராஜஸ்தான் மற்றும் தமிழகத்தில் ஏற்கனவே அமல்படுத்தப்பட்டு வருகிறது. 24 ஜிகாவாட் திறனுள்ள புதுப்பிக்கத்தக்க மின்சக்தி திட்டம் 2022ம் ஆண்டுக்குள் நிறைவடையும் என எதிர்பார்க்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1788011
(
பிரதமர் அலுவலகம்
உக்ரைனிலிருந்து இந்தியர்களை மீட்பதற்காக தொடங்கப்பட்ட ஆபரேஷன் கங்காவில் தொடர்புடையவர்களைப் பிரதமர் திரு.நரேந்திர மோடி இணைய வழியாக சந்தித்தார்
ஆபரேஷன் கங்காவில் தொடர்புடையவர்களுடன் பிரதமர் திரு.நரேந்திர மோடி இன்று காலை கலந்துரையாடினார். ஆபரேஷன் கங்கா மூலம் உக்ரைனிலிருந்து சுமார் 23,000 இந்தியக் குடிமக்களும், 18 நாடுகளைச் சேர்ந்த 147 வெளிநாட்டவர்களும் வெற்றிகரமாக மீட்கப்பட்டனர்.
இந்த கலந்துரையாடலின்போது இந்திய சமூகம் மற்றும் உக்ரைன், போலந்து, ஸ்லொவேகியா, ரூமேனியா, ஹங்கேரி ஆகியவற்றின் தனியார் துறை பிரதிநிதிகளும் ஆபரேஷன் கங்காவின் பகுதியாக தங்களின் அனுபவங்களை, தாங்கள் எதிர்கொண்ட சவால்களை விவரித்தனர். மேலும் சிக்கலான மனிதநேய இயக்கத்திற்கு பங்களிப்பு செய்ததால் பெற்ற கவுரவத்தையும் தங்களின் திருப்தி உணர்வையும் வெளிப்படுத்தினர்.
இந்த இயக்கம் வெற்றி பெறுவதற்கு அயராது பாடுபட்ட இந்திய சமூகத் தலைவர்கள், தொண்டர்கள், நிறுவனங்கள், தனியார் துறையைச் சேர்ந்த தனிநபர்கள், அரசு அலுவலர்கள் ஆகியோருக்கு கனிவான பாராட்டுக்களைப் பிரதமர் தெரிவித்தார்.
இந்த நெருக்கடியான தருணத்தில் இந்திய குடிமக்களின் பாதுகாப்பை உறுதி செய்வதற்கு அரசால் மேற்கொள்ளப்பட்ட முயற்சிகள் பற்றியும் அவர் கூறினார். உக்ரைன் மற்றும் அதன் அண்டை நாடுகளின் தலைவர்களுடன் தனிப்பட்ட முறையில் கலந்துரையாடியதை நினைவுகூர்ந்த பிரதமர் அனைத்து வெளிநாட்டு அரசுகளிடமிருந்தும் பெறப்பட்ட ஆதரவுக்கு நன்றி தெரிவித்தார்.
குடியரசுத் துணைத் தலைவர் செயலகம்
விஞ்ஞானமும் ஆராய்ச்சியும் மனித குலம் மேம்படுவதற்குப் பயன்படுத்தப்பட வேண்டும்: குடியரசுத் துணைத் தலைவர்
“சாதாரண மக்கள், குறிப்பாக விவசாயிகள் தங்களது தொழிலைச் சிறப்பாக மேற்கொள்ள உத்திகளை வகுப்பதற்கு விஞ்ஞானிகள் உதவ வேண்டும்” என்று குடியரசுத் துணைத் தலைவர் திரு. எம். வெங்கையா நாயுடு அறிவுறுத்தினார். அவர்களுக்குத் தகவல்களை அளிப்பதுடன் தேவைகளைப் பெறவும் உதவ வேண்டும் என்றும் அவர் கேட்டுக் கொண்டார்.
ஹைதராபாதில் தேசிய தொலையுணர்வு மையத்தில்  விஞ்ஞானிகள், ஆய்வாளர்கள் கலந்துகொண்ட நிகழ்ச்சியில் இன்று அவர் சிறப்புரையாற்றினார். இந்திய விண்வெளி ஆய்வு நிறுவனத்தின்  தலைவர் டாக்டர் கே. சிவன் உள்ளிட்ட முக்கியப் பிரமுகர்கள் அந்நிகழ்ச்சியில் பங்கேற்றனர்.
நிகழ்ச்சியில் குடியரசுத் துணைத்தலைவர் பேசியதாவது: இஸ்ரோ தனது விண்வெளித் தொழில்நுட்பத்தின் மூலம் கிராமப்புற, நகர்ப்புற வளர்ச்சிக்குத் துணை புரிந்து வருகிறது. ‘இஸ்ரோ’ நிறுவனம் மிகப் பெரிய தகவல் தொடர்பு மற்றும் தொலையுணர்வுக்கான செயற்கைக்கோள்களை விண்ணில் இயக்கி வருகிறது. சந்திரனுக்கு சந்திரயான் 1 ராக்கெட் அனுப்பியதுடன், செவ்வாய் சுற்றுவட்டப் பாதைக்கு ஒரு ராக்கெட்டை அனுப்பியதுடன் அடுத்த ஆண்டு சந்திரனுக்கு மற்றொரு ராக்கெட்டையும் ஏவுவதன் மூலம் ஒவ்வொரு இந்தியனையும் தலைநிமிரச் செய்துள்ளது.
நாட்டின் வளர்ச்சியில் கிராமப்புற மேம்பாடு மிகவும் முக்கியமானது. அதற்காகவே நாட்டில் பல்வேறு பெரிய திட்டங்கள் செயல்படுத்தப்பட்டு வருகின்றன. அத்திட்டங்கள் முறையாக செயல்படுத்த வளங்களைக் கண்டறியவும் உரிய ஆய்வுகளுக்கும் செயற்கைக்கோள் மிகவும் தேவை.
வேளாண் நீர்ப்பாசனத் திட்டத்தின் ஓர் அங்கமான நீர்ப்பிடிப்பு மேம்பாட்டுத் திட்டத்தின்  மூலம் நீர் மேலாண்மை, தண்ணீர் பாதுகாப்பு ஆகியவற்றைச் செயல்படுத்துவதில் இந்தியா உறுதி பூண்டுள்ளது. அதைப் போல் பயிர் மகசூலில் அதன் தாக்கம் குறித்தும் ஆய்வு செய்யப்படுகிறது.
சமூகத்துக்குப் பலனளிக்கும் வகையில் இஸ்ரோ நிறுவனம் எதிர்காலத் தேவைக்கு ஏற்ப புதுமையான திட்டங்களை மேற்கொள்ள வேண்டும்.
சாமானியக் குடிமக்களின் தேவை அதிகரித்து வருவதால், செயற்கைக்கோள் வழித் தகவல்களை அளிப்பதிலும் பல்வேறு மாநிலங்களுடனான தொழில்நுட்ப கருத்துப் பரிமாறுவதிலும் தேசிய தொலையுணர்வு மையம்  மிக முக்கியப் பங்கை ஆற்ற வேண்டியுள்ளது. தன்னிடமுள்ள திறமையாளர்கள், வல்லுநர்களைக் கொண்டு தொலையுணர்வு மையம் புதுமையாக குடிமக்கள் நலன் சார்ந்த திட்டங்களைச் செயல்படுத்தும் என்று உறுதியாக நம்புகிறேன்”
இவ்வாறு குடியரசுத் துணைத் தலைவர் பேசினார்.
குடியரசுத் துணைத் தலைவரின் முழு உரையைப் பார்க்க : http://www.pib.nic.in
ரெயில்வே அமைச்சகம்
ரயில்களில் பெண் பயணிகள் உள்ளிட்ட பயணிகளின் பாதுகாப்புக்காக ரயில்வே எடுத்த நடவடிக்கைகள்
ரயில்வேயில் பெண்களுக்கு எதிரான வன்முறை சம்பவங்கள் குறித்து மாநில வாரியாக தேசிய குற்ற ஆவண காப்பகம்  வெளியிட்டுள்ளது. 2021 வரை கிடைக்கக்கூடிய என்.சி.ஆர்.பி வெளியிட்டுள்ள தரவுகளின் அடிப்படையில், 2018 மற்றும் 2019 ஆம் ஆண்டுடன் ஒப்பிடும்போது, 2021 ஆம் ஆண்டில் இந்திய ரயில்வேயில் பெண்களுக்கு எதிரான குற்ற வழக்குகள் கணிசமாகக் குறைந்துள்ளன. கோவிட் - 19 இன் தொடக்கம் காரணமாக பயணிகள் ரயில் இயக்கம் கடுமையாக குறைக்கப்பட்டதால் 2020 ஆம் ஆண்டில் குற்றங்களின் தரவு ஒப்பிடுவதற்கு பரிசீலிக்கப்படவில்லை. 2022 மற்றும் நடப்பு ஆண்டுக்கான புள்ளிவிவரங்களை என்.சி.ஆர்.பி வெளியிடவில்லை.
7264 ரயில் பெட்டிகள் மற்றும் 866 ரயில் நிலையங்களில் பொருத்தப்பட்டுள்ள சிசிடிவி கேமராக்கள் மூலம் பயணிகளின் பாதுகாப்பு அதிகரிக்கப்பட்டுள்ளது.
சுவரொட்டிகள், பதாகைகள், துண்டுப் பிரசுரங்கள் விநியோகம் மூலம் விழிப்புணர்வு பிரச்சாரங்கள், பயணத்தின் போது தேவையான முன்னெச்சரிக்கை நடவடிக்கைகளை எடுப்பது குறித்து பயணிகளுக்கு அறிவுறுத்துவதற்காக வழக்கமான அடிப்படையில் நடத்தப்படுகின்றன.
மேலும், ரயில்களில் பெண் பயணிகள் உள்ளிட்ட பயணிகளின் பாதுகாப்பிற்காக ஜிஆர்பி, உள்ளூர் காவல்துறையுடன் ஒருங்கிணைந்து ரயில்வே பின்வரும் நடவடிக்கைகளை எடுத்து வருகிறது:-
நெருக்கடியில் உள்ள பயணிகளுக்கு பாதுகாப்பு தொடர்பான உதவிகளுக்காக இந்திய ரயில்வேயில் ரயில்வே உதவி எண் 139  செயல்படுகிறது.
ரயில் பாதுகாப்பு குழுக்களில் ஆண் மற்றும் பெண் ஆர்.பி.எஃப் / ஆர்.பி.எஸ்.எஃப் பணியாளர்களின் சரியான ஒருங்கிணைந்த எண்ணிக்கையை முடிந்தவரை நியமிக்க மண்டல ரயில்வேக்கு அறிவுறுத்தப்பட்டுள்ளது.
பெண்களுக்காக ஒதுக்கப்பட்ட பெட்டிகளில் ஆண் பயணிகள் நுழைவதற்கு எதிராக சோதனைகள் நடத்தப்படுகின்றன.
ரயில்வேயின் பாதுகாப்பு ஏற்பாடுகளை தொடர்ந்து கண்காணித்து மறுஆய்வு செய்வதற்காக அனைத்து மாநிலங்கள் / யூனியன் பிரதேசங்களுக்கும் அந்தந்த காவல்துறை இயக்குநர் ஜெனரல் / மாநிலங்கள் / யூனியன் பிரதேசங்களின் ஆணையர் தலைமையில் ரயில்வேயின் மாநில அளவிலான பாதுகாப்புக் குழு  அமைக்கப்பட்டுள்ளது.
ரயில்வே, தகவல் தொடர்பு மற்றும் மின்னணு மற்றும் தகவல் தொழில்நுட்ப அமைச்சர் திரு அஸ்வினி வைஷ்ணவ் இன்று மக்களவையில் ஒரு கேள்விக்கு எழுத்துப்பூர்வமாக அளித்த பதிலில் இந்த தகவலைத் தெரிவித்தார்.
குடியரசுத் தலைவர் செயலகம்
குடியரசுத் துணைத்தலைவர் திரு.ஜெகதீப் தன்கருக்கு பதவிப் பிரமாணம் செய்து வைத்தார்
இன்று  குடியரசுத் தலைவர் மாளிகையில் நடைபெற்ற நிகழ்ச்சியில், குடியரசுத் தலைவர் திருமதி. திரௌபதி முர்மு, திரு.ஜெகதீப் தன்கருக்கு, குடியரசுத் துணைத் தலைவராக பதவிப் பிரமாணம் செய்து வைத்தார்.
பிரதமர் அலுவலகம்
கொரோனா முன்கள போராளிகளுக்கு இந்தியா நன்றி செலுத்தும் வகையில் தடுப்பூசி வழங்குவதில் அவர்களுக்கு முன்னுரிமை வழங்கப்படுகிறது: பிரதமர்
கொரோனா போராளிகளுக்கு உணர்ச்சிபூர்வமான, மன ரீதியான, மதிப்புமிக்க மரியாதையை பிரதமர் செலுத்தினார்
கொரோனா தொற்றுக்கு எதிரான போராட்டக்காலம் முழுவதும் நாட்டில் நிலவிய தன்னலமற்ற, வலிமையான மனநிலையை பிரதமர் திரு நரேந்திர மோடி வெகுவாக பாராட்டினார். தேசிய அளவிலான கொவிட்-19 தடுப்பூசித் திட்டத்தைக் காணொலி வாயிலாகத் தொடங்கி வைத்த பிறகு பேசிய திரு மோடி, கடந்த வருடத்தில் இந்தியர்கள் தனி நபர்களாகவும், குடும்பமாகவும், தேசமாகவும் பல்வேறு விஷயங்களைக் கற்றறிந்து, பொறுத்துக்கொண்டதாகத் தெரிவித்தார். தலைசிறந்த தெலுங்கு கவிஞரான திரு குரஜதா வெங்கட அப்பாராவின் வரிகளை அடிக்கோடிட்ட திரு மோடி, நாம் எப்பொழுதும் பிறருக்காக தன்னலமறியாமல் செயல்பட வேண்டும் என்று கூறினார். ஒரு தேசம் என்பது வெறும் மணல், தண்ணீர் மற்றும் கற்கள் அல்ல, “மக்களாகிய நாம்” என்பதற்கு உதாரணமாக செயல்படுவதே தேசமாகும். இந்த மனநிலையுடனே இந்தியா கொரோனாவுக்கு எதிராக போராடியதாக பிரதமர் குறிப்பிட்டார்.
தொடக்கக் காலத்தில் நோயினால் பாதிக்கப்பட்டவர்களை அவர்களது நண்பர்களும் உறவினர்களும் சென்று பார்க்க இயலாமல் தவித்ததையும், இது தொடர்பாக பொதுமக்களிடையே நிலவிய குழப்பத்தையும் பிரதமர் உணர்ச்சிபூர்வமாக நினைவுகூர்ந்தார். இந்த நோய், தொற்று பாதித்தவர்களை தனிமைப்படுத்தி, பாதிக்கப்பட்ட குழந்தைகளை அவர்களது அன்னையர்களிடமிருந்து பிரித்து, வயது முதிர்ந்த பெற்றோர்களை மருத்துவமனைகளில் தனிமையில் இருக்கச் செய்தது. நோய் தொற்றுக்கு எதிராக போராடி உயிரிழந்த உறவினருக்கும் முறையான பிரியாவிடை வழங்க இயலவில்லை. இதுபோன்ற நினைவுகள் இன்றும் நம்மை கவலையில் ஆழ்த்துகின்றன என்று உணர்ச்சிப் பெருக்குடன் காணப்பட்ட பிரதமர் கூறினார்.
அந்த இருள் சூழ்ந்த நாட்களிலும் ஒரு சிலர் நம்பிக்கையை ஏற்படுத்தியதாக பிரதமர் நினைவுகூர்ந்தார். மருத்துவர்கள், செவிலியர்கள், துணை மருத்துவ பணியாளர்கள், அவசர சிகிச்சை ஊர்தி ஓட்டுனர்கள், ஆஷா பணியாளர்கள், துப்புரவு ஊழியர்கள், காவலர்கள், இதர முன்களப் பணியாளர்கள் தங்கள் உயிரையும் பொருட்படுத்தாது பிறரைக் காப்பாற்றி, அவர்கள் அளித்த பங்கை பிரதமர் விரிவாக எடுத்துரைத்தார். தங்கள் விருப்பத்தை விட மனிதநேயத்திற்கான கடமைக்கு அவர்கள் முன்னுரிமை வழங்கினார்கள். இவர்களில் ஒரு சிலர் தங்கள் வீடுகளுக்கும் செல்லாமல் கிருமித் தொற்றுக்கு எதிரான போராட்டத்தில் தங்கள் உயிரையும் நீத்தனர் என்று பிரதமர் பெருமிதத்துடன் குறிப்பிட்டார். மனச்சோர்வும், அச்சமும் நிலவிய சூழ்நிலையில் முன்களப் பணியாளர்கள் நம்பிக்கையை ஏற்படுத்தியதாகவும், அவர்களது பங்கைப் போற்றும் வகையில் தற்போது முதலாவதாக அவர்களுக்கு தடுப்பூசி வழங்கப்படுவதாகவும் திரு மோடி கூறினார்.
-----
(
நித்தி ஆயோக்
ஆர்வமுள்ள மாவட்டங்கள் திட்டத்தின்கீழ், முதலாவது தரவரிசைப் பட்டியலை நிதி ஆயோக் வெளியிடவிருக்கிறது
ஆர்வமுள்ள மாவட்டங்கள் திட்டத்தின்கீழ், முதலாவது தரவரிசைப் பட்டியலை நிதி ஆயோக் நாளை  வெளியிடவிருக்கிறது. 2018 மார்ச் 31-க்கும், மே 31-க்கும் இடையே, இம்மாவட்டங்களின் நடைமுறையில் ஏற்பட்டுள்ள முன்னேற்றங்களை அளவிடுவதாக இந்த தரவரிசைப் பட்டியல் இருக்கும். சுகாதாரம் மற்றும் ஊட்டச்சத்து, கல்வி, வேளாண்மை மற்றும் நீர் ஆதாரங்கள், அனைவரையும் உள்ளடக்கிய நிதிநிலை மற்றும் திறன் மேம்பாடு, அடிப்படைக் கட்டமைப்பு வசதிகள் உட்பட 49 முக்கிய செயல்பாட்டுக் குறியீடுகளை அடிப்படையாகக் கொண்டு, வெளிப்படைத் தன்மையோடு இந்த மாவட்டங்கள் தரவரிசைப்படுத்தப்படும்.
(Visitor Counter : 122
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 148.37 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 148.37 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.72 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1785407
பாதுகாப்பு அமைச்சகம்
தற்சார்பு இந்தியா: எச்ஏஎல் நிறுவனத்திடம் இருந்து 70 எச்டிடி-40 அடிப்படை பயிற்சி போர்விமானத்தையும், எல்&டி நிறுவனத்திடமிருந்து வீரர்கள் பயிற்சிக்கான 3 கப்பல்களையும் கொள்முதல் செய்ய புதுதில்லியில் பாதுகாப்பு அமைச்சர் திரு ராஜ்நாத் சிங் முன்னிலையில் ஒப்பந்தங்கள் கையெழுத்தாயின
இந்துஸ்தான் ஏரோநாட்டிக்ஸ்  நிறுவனத்திடம் இருந்து
70 எச்டிடி-40 அடிப்படை பயிற்சி போர்விமானத்தையும், லார்சன் அண்ட் டப்ரோ  நிறுவனத்திடமிருந்து வீரர்கள் பயிற்சிக்கான
3 கப்பல்களையும் கொள்முதல் செய்ய 2023 மார்ச் 07 அன்று புதுதில்லியில் பாதுகாப்பு அமைச்சர் திரு ராஜ்நாத் சிங் முன்னிலையில் ஒப்பந்தங்கள் கையெழுத்தாயின.
இந்த ஒப்பந்தங்கள் கையெழுத்திடுதல் மற்றும் பரிமாற்றம் செய்தல் நிகழ்வின் போது பாதுகாப்புத்துறைச் செயலாளர் திரு கிரிதர் அரமானே மற்றும் பாதுகாப்புத்துறையின் மூத்த அதிகாரிகள் எச்ஏஎல், எல்&டி ஆகியவற்றின் பிரதிநிதிகள் பங்கேற்றனர்.
பாதுகாப்புத்துறையில் தற்சார்பை எட்டும் அரசின் முயற்சிகளுக்கு மிகப்பெரும் ஊக்குவிப்பாக எச்ஏஎல் நிறுவனத்திடமிருந்து ரூ.6800 கோடி செலவில் 70 எச்டிடி – 40 பயிற்சி போர் விமானத்தைக் கொள்முதல் செய்ய 2023 மார்ச் 1 அன்று மத்திய அமைச்சரவை ஒப்புதல் அளித்தது. அதே போல் எல்&டி நிறுவனத்திடம் இருந்து ரூ.3100 கோடி மதிப்பில் வீரர்கள் பயிற்சிக்கான 3 கப்பல்களைக் கொள்முதல் செய்வதற்கான ஒப்பந்தத்தில் கையெழுத்திடவும் அமைச்சரவை ஒப்புதல் அளித்தது.
பிரதமர் அலுவலகம்
மனதி்ன் குரல் கண்காட்சிக்குப் பிரதமா் புகழாரம்
பிரதமா் திரு.நரேந்திர மோடி மனதின் குரல் நிகழ்ச்சியின் முக்கியத்துவத்தை உணா்த்தும் விதமாக புதுமையாக்கத்துடன் ஏற்பாடு செய்யப்பட்ட கண்காட்சிக்குப் பாராட்டு தெரிவித்துள்ளார்.
வதோதரா பாராளுமன்ற உறுப்பினா் திருமிகு ரஞ்சன் பட் ட்விட்டுக்கு பதிலளித்துள்ள பிரதமா், தமது ட்விட்டா் பதிவில் கூறியிருப்பதாவது:
“புதுமையாக்கத்துடன் கூடிய முயற்சி”
பிரதமர் அலுவலகம்
இந்தியப் பிரதமர் வங்கதேசத்திற்குப் பயணம்
வங்கதேசப் பிரதமர் மேதகு ஷேக் ஹசீனாவின் அழைப்பை ஏற்று பிரதமர் திரு நரேந்திர மோடி, 2021 மார்ச் 26 மற்றும் 27 ஆம் தேதிகளில் வங்கதேசத்திற்கு பயணம் மேற்கொள்ளவிருக்கிறார்.
ஷேக் முஜிபுர் ரஹ்மானின் நூற்றாண்டு பிறந்தநாள் கொண்டாட்டங்கள்; இந்தியா, வங்கதேச நாடுகளுக்கு இடையேயான உறவு ஏற்பட்டதன் 50-வது ஆண்டு; வங்கதேசத்தின் விடுதலைக்கான போரின் 50-வது ஆண்டு ஆகிய மூன்று மிக முக்கிய நிகழ்வுகளைக் குறிக்கும் வகையில் பிரதமரின் பயணம் திட்டமிடப்பட்டுள்ளது. இதற்கு முன்பாக கடந்த 2015-ஆம் ஆண்டு, வங்கதேசத்திற்கு பிரதமர் பயணம் மேற்கொண்டிருந்தார்.
இந்தப் பயணத்தின்போது மார்ச் 26-ஆம் தேதி நடைபெறவுள்ள வங்கதேசத்தின் தேசிய தின நிகழ்ச்சியில் பிரதமர் சிறப்பு விருந்தினராகக் கலந்துகொள்வார்.
வங்கதேசப் பிரதமர் திருமதி ஷேக் ஹசீனாவுடன் இரு நாட்டு உறவுகள் குறித்து ஆலோசனை மேற்கொள்வதுடன், வங்கதேச அதிபர் மேதகு முஹம்மத் அப்துல் ஹமீதையும் பிரதமர் சந்தித்துப் பேசுவார். வங்கதேச வெளியுறவு அமைச்சர் டாக்டர் ஏ கே அப்துல் மோமன், பிரதமரை சந்திப்பார்.
பிரதமரின் வங்கதேசப் பயணம், கொவிட் பெருந்தொற்றுக்குப் பிறகு அவர் மேற்கொள்ளும் முதல் வெளிநாட்டு சுற்றுப்பயணம் ஆகும். வங்கதேசத்திற்கு இந்தியா வழங்கும் முக்கியத்துவத்தை இது எடுத்துரைக்கிறது.
குடியரசுத் தலைவர் செயலகம்
சைப்ரஸ் நாட்டில் குடியரசுத் தலைவர் திரு. ராம் நாத் கோவிந்த்; நிக்கோசியாவில் நாடாளுமன்ற பிரதிநிதிகள் சபையில் உரையாற்றினார் – அந்நிய முதலீடுகளை இந்தியா வரவேற்கிறது – சைப்ரஸ் முதலீடுகளையும் இந்தியா வரவேற்பதாக உரை
சைப்ரஸ், பல்கேரியா மற்றும் செக் குடியரசு ஆகிய மூன்று ஐரோப்பிய நாடுகளில் அரசுமுறைப் பயணம் மேற்கொண்டுள்ள குடியரசுத் தலைவர் திரு. ராம் நாத் கோவிந்த், பயணத்தின் முதல் கட்டமாக நேற்று  சைப்ரஸ் சென்றடைந்தார். நிக்கோசியாவில் இன்று  சைப்ரஸ் நாடாளுமன்ற பிரதிநிதிகள் சபை உறுப்பினர்களிடையே அவர் உரையாற்றினார்.
நிகழ்ச்சியில் பேசிய குடியரசுத்தலைவர், இந்தியாவுக்கும், சைப்ரஸ் நாட்டிற்கும் இடையேயான உறவு மிகவும் பழமையான, நெருங்கிய மற்றும் பன்முகத்தன்மைக் கொண்டது என்றார். பண்டைக்கால நாகரீகங்களைப் பின்பற்றும் இரு நாடுகளும், தத்தமது மக்களுக்கே முன்னுரிமை அளிப்பதாகக் கூறினார். சைப்ரஸ் மற்றும் இந்திய மக்களுக்கு இடையிலான நெருங்கிய தொடர்புகள், நமது இருதரப்பு ஒத்துழைப்புகளுக்கு மிக முக்கிய ஆதாரமாக திகழ்கின்றன என்றும் தெரிவித்தார். மக்களிடையேயான நேரடி தொடர்புகள் மூலம், பொருளாதார மற்றும் வர்த்தக உறவுகளை ஏற்படுத்தியிருப்பதுடன், கல்வி மற்றும் அறிவுசார் தொடர்புகளும், மிகவும் பயனுள்ள இருதரப்பு ஒத்துழைப்புகளை மேற்கொண்டுவருவதாகவும் அவர் கூறினார். இருநாடுகளுக்கும் பொதுவான பிரச்சினைகள், அமைதி, பாதுகாப்பு மற்றும் இறையாண்மை போன்றவற்றுக்கு தீர்வு காண உதவுவதாகவும் அவர் குறிப்பிட்டார். இவையே, பல்வேறு சர்வதேச விவகாரங்களில் இரு நாடுகளையும் சர்வேதேச அளவிற்கு கொண்டு சென்றுள்ளதாகவும், குடியரசுத் தலைவர் குறிப்பிட்டார்.
பொருளாதார வளர்ச்சி, நவீனமயம் போன்றவையே இந்திய அரசின் முன்னுரிமைப் பணியாக உள்ளது என்று கூறிய குடியரசுத் தலைவர், வளர்ச்சித்திட்டங்களின் பலன் அனைத்து தரப்பு மக்களையும் சென்றடைய பாடுபட்டு வருவதாகவும் தெரிவித்தார். இந்தியாவின் நம்பிக்கைக்குரிய நட்பு நாடாக திகழும் சைப்ரஸ், இந்தியாவில் அதிக முதலீடுகளை மேற்கொண்டுள்ள நாடாகவும் திகழ்வதாக குறிப்பிட்டார். இந்தியா தற்போது மிகவும் மகிழ்ச்சியான காலகட்டத்தில் இருப்பதாகவும், சைப்ரஸ் தொழில்துறையினருக்கு அதிக வர்த்தக வாய்ப்புகள் இருப்பதாகவும் அவர் தெரிவித்தார். இந்தியாவின் மொத்த உள்நாட்டு உற்பத்தி வீதம், கடந்த காலாண்டில் அபரிதமாக உயர்ந்து 8.2 சதவீத்த்தை எட்டியுள்ளதையும் அவர் சுட்டிக்காட்டினார். இது இந்தியாவை உலகில் வேகமாக வளரும் பெரிய பொருளாதார நாடாக மாற்றியுள்ளது என்றும் அவர் தெரிவித்தார். எனவே, இந்திய அரசின் பல்வேறு முன் முயற்சிகளில் பங்கேற்க வருமாறும் சைப்ரஸூக்கு குடியரசுத்தலைவர் அழைப்பு விடுத்தார். இந்தியாவில் தொழில் தொடங்குவதற்கான வாய்ப்புகள் அதிகம் உள்ளதாகவும், சைப்ரஸ் முதலீடுகளை வரவேற்க தயாராக இருப்பதாகவும் அவர் தெரிவித்தார்.
முன்னதாக, நேற்று  நிகோசியாவில் வசிக்கும் இந்திய வம்சாவளியினரிடையே உரையாற்றிய குடியரசுத் தலைவர், சைப்ரஸில் உள்ள இந்தியர்கள் மிக ஒற்றுமையாக இருப்பதுடன், சைப்ரஸ் நாட்டின் பொருளாதார வளர்ச்சிக்கும் பெரும் பங்காற்றி வருவதாகவும் குறிப்பிட்டார். வெளிநாடுவாழ் இந்தியர்களுக்காக, இந்திய அரசு மேற்கொண்டு வரும் பல்வேறு முன் முயற்சிகளை சுட்டிக்காட்டிய திரு. ராம்நாத் கோவிந்த், இந்தியாவின் கொள்கைகளை பரப்புவதில் வெளிநாடுவாழ் இந்தியர்கள் முக்கிய பங்கு வகிப்பதாக இந்திய அரசு கருதுகிறது என்றும் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
வஜ்ரா கவசம்: மருத்துவ உடல் கவசங்கள், முகக் கவசங்களை இனி மீண்டும் பயன்படுத்தலாம்!
கொரோனா முன்களப் போராளிகளுக்கு மேலும் ஒரு வரப்பிரசாதமாக அவர்கள் பயன்படுத்தும் உபகரணங்களில் இருக்கும் தொற்றுக்களை நீக்குவதற்காக வஜ்ரா கவசம் என்ற இயந்திரம் உருவாக்கப்பட்டுள்ளது.
மும்பையைச் சேர்ந்த புதுமை நிறுவனமான இந்திரா வாட்டர் தயாரித்துள்ள கிருமி நாசினி அமைப்பு முறை, முழு உடல் கவசம், என் 95 முகக் கவசங்கள், உடைகள், கையுறைகள் போன்றவற்றில் தென்படும் தொற்றின் தடயங்கள் முழுவதையும் நீக்கும் சிறப்பம்சம் பெற்றுள்ளது.
இதன் மூலம் மருத்துவ பணியாளர்கள், உடல் கவச ஆடைகள் மற்றும் இதரப் பொருட்களை மீண்டும் பயன்படுத்த முடியும்.
இந்த இயந்திரம் அவர்களுக்கு பாதுகாப்பு அளிப்பதுடன், உயிரி மருத்துவ கழிவுகளின் எண்ணிக்கையைக் குறைத்து சுற்றுச்சூழலுக்கும் ஏதுவாக இருக்கும். இதன்மூலம் முழு உடல் கவசங்கள் அதிக எண்ணிக்கையிலும், குறைந்த செலவிலும், அனைவருக்கும் எளிதாகவும் கிடைக்கும்.
ஒரு சில நொடிகளிலேயே பொருட்களை முழுவதும் கிருமிநாசினியால் சுத்தப்படுத்துவது இந்த இயந்திரத்தின் மற்றொரு சிறப்பம்சமாகும். மும்பையின் பிவண்டியில் உள்ள இந்திரா வாட்டர் நிறுவனத்தின் ஆலையில் தயாரிக்கப்படும் இந்த அமைப்பு முறை, அங்கிருந்து மருத்துவமனைகளுக்கு விநியோகம் செய்யப்படுகிறது.
“எங்களது அமைப்பு முறை, நுண்ணுயிர்களின் எண்ணிக்கையை 1,00,000 மடங்குக் குறைக்கும் வல்லமையைப் பெற்றுள்ளது; அதாவது, கிருமி மற்றும் நுண்ணுயிரிகள் 99.999% சதவீதம் அழியும் என்பது பல்வேறு சோதனைகளில் தெரியவந்துள்ளது”, என்று இந்திரா வாட்டர் நிறுவனத்தின் இணை நிறுவனரான திரு அபிஜித் விவிஆர் பெருமையுடன் கூறுகிறார்.
எளிதாக எடுத்துச்செல்லும் மற்றும் பயன்பாட்டிற்கு ஏற்ற வகையில் வஜ்ரா கவசம் இயந்திரத்தின் இரண்டாவது வடிவத்தை இந்த நிறுவனம், தற்போது தயாரித்து வருவதாக திரு அபிஜித் தெரிவிக்கிறார். “அளவில் மிக பெரிதான முழு உடல் கவசத்தை தூய்மைப்படுத்துவதற்குத் தகுந்தவாறு இந்த இயந்திரம் வடிவமைக்கப்பட்டது. எளிதில் எடுத்துச் செல்லும் வகையில் இதனை வடிவமைக்க நாங்கள் திட்டமிட்டுள்ளோம்”, என்றும் அவர் கூறுகிறார்.
அடுக்குமாடிக் குடியிருப்புகள், தொழில்துறை நிறுவனங்கள், ஆலைகள் உள்ளிட்டவற்றில் இருந்து வெளிவரும் கழிவுநீரை சுத்திகரிக்கும் பணியில் இந்திரா வாட்டர் நிறுவனம், 20 ஊழியர்களுடன் ஈடுபட்டு வருகிறது. contact@indrawater.com என்ற மின்னஞ்சல் முகவரியில் இந்த நிறுவனத்தைத் தொடர்பு கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1723073
------
(Visitor Counter : 199
சுற்றுச்சூழல் மற்றும் வனத்துறை அமைச்சகம்
போலந்து நாட்டின் கேட்டோவைஸ் நகரில்  நடைபெற்ற 24-வது மாநாட்டில் இந்தியாவின் அணுகுமுறைக்கு அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற அமைச்சரவை கூட்டத்தில் போலந்து நாட்டின் கேட்டோவைஸ் நகரில் 2-15 டிசம்பர் 2018-ல் நடைபெற்ற 24-வது மாநாட்டில்  பருவநிலை மாற்றம் குறித்த ஐக்கிய நாடுகளின் வரைவுச் சட்டத்திற்கு இந்தியாவின் நிலைப்பாடு குறித்து நடைடபெற்ற கலந்தாய்வுக்கு தற்போது ஒப்புதல் வழங்கப்பட்டது. இதற்கு முன்னர் 2018 நவம்பர் 28-ந் தேதி வழங்கப்பட்ட ஒப்புதலின் தொடர்ச்சியாகும் இது.
மத்திய சுற்றுச்சூழல், வனம் மற்றும் பருவநிலை மாற்றத் துறை அமைச்சர் டாக்டர் ஹர்ஷ் வர்தன் தலைமையில் இந்திய தூதுக்குழு இந்த மாநாட்டில் பங்கேற்றது. 2020 ஆம் ஆண்டுக்கு பிறகு பாரீஸ் உடன்பாட்டை அமல்படுத்துவதற்கான வழிகாட்டுதல் நெறிமுறைகளை இறுதி செய்வதே இந்த கூட்டத்தின் முக்கிய நோக்கமாகும். பருவநிலை மாற்றம் குறித்த ஐக்கிய நாடுகளின் வரைவுச் சட்டத்திற்கு அதன் கொள்கைகள் மற்றும் அம்சங்கள் ஆகியவற்றின் அடிப்படையில் இந்தியாவின் அணுகுமுறை அமைந்தது.
சிறப்பு சேவைகள் மற்றும் கட்டுரைகள்
வருமான வரிச் சட்டம், 1961ன் விதிகளை மீறிய குற்றத்திற்காகவருமான வரித்துறை, தமிழ்நாடு மற்றும் புதுச்சேரி மண்டலத்தில்,தொடரப்பட்ட பல்வேறு வழக்குகளில், நடப்புநிதியாண்டு 2023- 24ல் நீதிமன்றம் மற்றொரு வழக்கில் தண்டனைவிதித்துள்ளது. இது இந்த நிதியாண்டில் வழங்கப்பட்ட இரண்டாவது தண்டனை
2023-24 நிதியாண்டில், வருமான வரித்துறை , வருமான வரி சட்டம், 1961, பிரிவு 276CCஇன் கீழ் ஒரு தனி நபர் மீது வழக்கு விசாரணை தொடுக்கப்பட்டு, வருமான வரிப்படிவம் சமர்ப்பிக்கத் தவறியதற்கு எதிராகக் குற்றம் நிரூபிக்கப்பட்டு தண்டனை வழங்கப்பட்டது.
2013-14 மதிப்பீடு ஆண்டிற்கான வருமான வரிப்படிவத்தை, வருமான வரிச் சட்டத்தின் பிரிவு 139இன் படி 31.07.2013 தேதிக்கு முன்பாகவோ அல்லது மதிப்பீட்டு ஆண்டு முடிவடைந்து ஒரு வருடம் முடிவடைவதற்கு முன்பாகவோ தாக்கல் செய்யவேண்டும், ஆனால், அந்தத் தனி நபர் வருமான வரிக்கு உட்பட்ட வருமானம் இருந்த போதும், வருமான வரிப்படிவத்தை தாக்கல் செய்யத் தவறிவிட்டார்.
2013-14 மதிப்பீடு ஆண்டிற்கான வருமான வரிப்படிவத்தை வேண்டுமென்றே தாக்கல் செய்யாமல் இருந்ததற்காக அந்த வரி செலுத்துபவருக்கு எதிராக மாண்புமிகு கூடுதல் தலைமை நீதித்துறை நீதிபதி, மதுரை முன் வழக்கு பதிவு செய்யப்பட்டது. இந்த வழக்கு விசாரணையின் போது, சிறப்பு அரசு வழக்கறிஞர் ஸ்ரீ ஏ.பெரியசாமி, வருமான வரித்துறை சார்பில் ஆஜரானார்.
மாண்புமிகு கூடுதல் தலைமை நீதித்துறை நீதிபதி, மதுரை, அவர்கள் 13.06.2023 அன்று, வருமான வரிப் படிவத்தை சமர்ப்பிக்காத அந்நபர் மீது வருமான வரி சட்டம், 1961, பிரிவு 276CCஇன் படி சாட்டப்பட்ட குற்றங்கள் நிரூபிக்கப்பட்டதால், குற்றவியல் தண்டனைக் குறியீடு 248இன் படி குற்றவாளி என ஆணை பிறப்பித்துள்ளார். குற்றம் சாட்டப்பட்ட நபருக்கு 3 மாத கடுங்காவல் சிறைத்தண்டனை மற்றும் ரூ.5000/- அபராதம், தவறினால், ஒரு வாரம் எளிய சிறைத்தண்டனை விதிக்கப்பட்டது.
மனித வள மேம்பாட்டு அமைச்சகம்
உலகத் தரம் வாய்ந்த உயர்கல்வி நிறுவனங்கள் மற்றும் பல்கலைகழகங்களை உருவாக்குதல்
உயர் சிறப்பு கல்வி நிறுவனங்களுக்கு மத்திய அரசு ரூ.1000 கோடி  நிதியுதவி வழங்கியிருப்பதாக மத்திய கல்வித்துறை இணையமைச்சர் டாக்டர் சுபாஷ் சர்கார் தெரிவித்துள்ளார்.
மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் இதனை தெரிவித்துள்ள அவர், இந்தியாவில் உலகத் தரம் வாய்ந்த கல்வி மற்றும் ஆராய்ச்சி நிலையங்களை வழங்கும் விதமாக, அரசு மற்றும் தனியார் சார்பில் தலா 10 கல்வி நிறுவனங்களை தொடங்கி அவற்றுக்கு உயர் சிறப்புக் கல்வி நிறுவனத் தகுதியை வழங்க 2017 ஆம் ஆண்டு உலகத்தரம் வாய்ந்த கல்வி நிறுவனங்கள் திட்டம் மத்திய அரசால் தொடங்கப்பட்டதாக கூறியுள்ளார். இதுவரை, இது போன்ற 11 நிறுவனங்களை  தொடங்க அறிவிப்பு வெளியிடப்பட்டுள்ளது.
இந்த நிறுவனங்களுக்கு கல்வி, நிர்வாகம் மற்றும் நிதி விவகாரங்களில் ஓரளவுக்கு தன்னாட்சி உரிமையும் வழங்கப்பட்டுள்ளதாகவும் திரு.சுபாஷ் சர்கார் தெரிவித்துள்ளார்.